26.4.2014 Den Europæiske Unions Tidende L 125/57 KOMMISSIONENS GENNEMFØRELSESFORORDNING (EU) Nr. 427/2014 af 25. april 2014 om indførelse af en procedure for godkendelse og certificering af innovative teknologier til nedbringelse af CO,-emissionerne fra lette erhvervskøretøjer i henhold til Europa-Parlamentets og Rådets forordning (EU) nr. 510/2011 (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Furopa-Parlamentets og Rådets forordning (EU) nr. 510/2011 af 11. maj 2011 om fastsættelse af præstationsnormer for nye lette erhvervskøretøjers emissioner inden for Unionens integrerede tilgang til nedbringelse af CO,-emissionerne fra personbiler og lette erhvervskøretøjer (!), særlig artikel 12, stk. 2, og ud (1) () ) 0 0) fra følgende betragtninger: For at fremme udvikling og hurtig udbredelse af nye og avancerede køretøjsteknologier til nedbringelse af CO,-emissionerne giver forordning (EU) nr. 510/2011 fabrikanter og leverandører mulighed for at ansøge om godkendelse af visse innovative teknologier, der bidrager til at nedbringe CO,-emissionerne fra nye lette erhvervs- køretøjer. Det er derfor nødvendigt at præcisere kriterierne for at fastslå, hvilke teknologier, der bør komme i betragtning som miljøinnovationer i henhold til nævnte forordning. Der bør tages hensyn til erfaringerne fra indførelsen af en ordning for innovative teknologier til personbiler i henhold til Kommissionens gennemførelsesforordning (EU) nr. 725/2011 (?) og anvendes samme kriterier for lette erhvervskøretøjer. Dog bør der foretages en sondring, for så vidt angår lette erhvervskøretøjer, der fremstilles og typegodkendes etapevis. For sådanne køretøjer bør certificeringen af CO,-reduktionerne begrænses til miljøinno- vationer, der monteres på basiskøretøjet. I henhold til artikel 12, stk. 2, litra c), i forordning (EU) nr. 510/2011, kan teknologier, der er en del af Unionens integrerede fremgangsmåde som beskrevet i to meddelelser fra Kommissionen af 7. februar 2007 (?), og som er blevet reguleret i EU-retten, og andre teknologier, som er obligatoriske i henhold til EU-retten, ikke komme i betragtning som miljøinnovationer i henhold til nævnte forordning. Det drejer sig bla. om dæktryksovervåg- ningssystemer, dæks rullemodstand og gearskiftindikatorer, der er omfattet af Europa-Parlamentets og Rådets forordning (EF) nr. 661/2009 (?) og, for så vidt angår dæks rullemodstand, Europa-Parlamentets og Rådets forord- ning (EF) nr. 1222/2009 (). En teknologi, der allerede i nogen tid har været almindelig tilgængelig på markedet, kan ikke anses for innovativ i henhold til artikel 12 i forordning (EU) nr. 510/2011 og bør derfor ikke komme i betragtning som en miljøinno- vation. For at sikre fuld parallelitet med gennemførelsesforordning (EU) nr. 725/2011 bør det fastsættes, at kun teknologier, der er monteret i højst 3 % af alle lette erhvervskøretøjer, som er registreret i 2009, bør komme i betragtning som miljøinnovationer. Disse tærskelværdier bør senest revideres i 2016. For at fremme teknologier med det største potentiale for nedbringelse af CO,-emissionerne fra lette erhvervskøre- tøjer, og især udviklingen af innovative fremdriftsteknologier, bør kun de teknologier komme i betragtning, som er væsentlige for køretøjets transportfunktion og i betydelig grad bidrager til at forbedre køretøjets samlede ener- giforbrug. Teknologier, der kun bidrager til dette formål eller tager sigte på at forbedre førerens eller passagerernes komfort, bør ikke komme i betragtning. EUTL 145 af 31.5.2011,s. 1. Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certifi- cering af innovative teknologier til nedbringelse af CO,-emissionerne fra personbiler i henhold til Europa-Parlamentets og Rådets forord- nln (EF) nr. 443/2009 (EUT L 194 af 26.7.2011, s. 19) delelse fra Kommlss1onen Resultater af revisionen af Fællesskabets strategi for nedbringelse af CO,-emissionerne fra personbiler og lette erhvervskøretøjer, KOM(2007) 19 endelig udg., og meddelelse fra Kommissionen: En konkurrencevenhg lovramme for automobiler idet 21. århundrede, KOM(2007) 22 endelig udg. Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (EUT L 200 af 31.7.2009, s. 1). Europa-Parlamåntets og Rådets forordning (EF) nr. 1222/2009 af 25. november 2009 om mærkning af dæk for så vidt angår brændstof- effektivitet og andre vigtige parametre (EUT L 342 af 22.12.2009, s. 46).